আবহমান বাংলায় বাঙালির চিরন্তন ঐতিহ্যের ধারাবাহিকতায় উৎসবে অবগাহন করার দিবসটির নাম পহেলা বৈশাখ। চির নতুনের কেতন উড়িয়ে প্রতি প্রান্তে রোমাঞ্চকর রেশ জাগিয়ে বাঙালি মনে আনন্দের ধ্বনি তোলে এ দিবসটি। ব্যর্থ প্রাণের আবর্জনা আর জীর্ণ পুরাতনের গøানি মুছে নতুন আলোয় উদ্ভাসিত করতেই যেন বৈশাখ হাজির হয় আমাদের দ্বারে। শুধু বর্ষ-পরিক্রমার ইতিহাস নয়, বাঙালি জাতির স্বাতন্ত্র্য বাংলা ভাষা-সংস্কৃতি এবং আবহমান ঐতিহ্যের সঙ্গে অবিচ্ছিন্নভাবে সম্পৃক্ত এই দিন।